**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO VIEŠŲJŲ DARBŲ ĮGYVENDINIMO IR DARBDAVIŲ ATRANKOS KOMISIJOS SUDARYMO BEI JOS DARBO NUOSTATŲ PATVIRTINIMO**

2015 m. gruodžio 17 d. Nr. B1-270

Molėtai

 Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos užimtumo rėmimo įstatymo 28 straipsnio 3 dalimi, Aktyvios darbo rinkos politikos priemonių įgyvendinimo sąlygų ir tvarkos aprašo, patvirtinto Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo“, 75, 75.1. punktais ir atsižvelgdama į Utenos teritorinės darbo biržos Molėtų skyriaus 2015 m. gruodžio 1 d. raštą Nr. S10-479 „Dėl atstovų į atrankos komisiją delegavimo“, Molėtų krašto žmonių su negalia sąjungos 2015 m. gruodžio 2 d. raštą „Dėl atstovo delegavimo į darbdavių, pageidaujančių įgyvendinti viešuosius darbus, atrankos komisiją“, Molėtų rajono bendruomenių centrų asociacijos 2015 m. gruodžio 3 d. raštą Nr. S-40 „Dėl atstovo delegavimo į atrankos komisiją, Molėtų rajono savivaldybės administracijos 2015 m. gruodžio 2 d. raštą Nr. B88-12 „Dėl kandidatūros teikimo“ bei Molėtų rajono savivaldybės mero 2015 m. gruodžio 2 d. potvarkį Nr. B3-44 „Dėl kandidatūros teikimo“,

 Molėtų rajono savivaldybės taryba n u s p r e n d ž i a:

 1. Sudaryti nuolat veikiančią Molėtų rajono viešųjų darbų įgyvendinimo ir darbdavių atrankos komisiją (toliau-Komisija):

 Karolis Balčiūnas, Savivaldybės administracijos direktoriaus pavaduotojas;

 Marytė Baliūnaitė, Molėtų krašto žmonių su negalia sąjungos pirmininkė;

 Rima Burbulienė, Utenos teritorinės darbo biržos Molėtų skyriaus Užimtumo rėmimo įgyvendinimo vyr. specialistė;

 Kęstutis Grainys, Statybos ir vietinio ūkio skyriaus vyr. specialistas;

 Meilė Narušienė, Utenos teritorinės darbo biržos Molėtų skyriaus vedėjo pavaduotoja;

 Vaida Saugūnienė, Molėtų rajono bendruomenių centrų asociacijos pirmininkė.

 2. Paskirti:

 2.1. Komisijos pirmininku Karolį Balčiūną, Savivaldybės administracijos direktoriaus pavaduotoją;

 2.2. Komisijos sekretore Rimą Burbulienę, Utenos teritorinės darbo biržos Molėtų skyriaus Užimtumo rėmimo įgyvendinimo vyr. specialistę.

 3. Patvirtinti Molėtų rajono viešųjų darbų įgyvendinimo ir darbdavių atrankos komisijos darbo nuostatus (pridedama).

 4. Įgalioti Molėtų rajono savivaldybės administracijos direktorių, jam nesant administracijos direktoriaus pavaduotoją, pasirašyti trišales viešųjų darbų įgyvendinimo ir finansavimo sutartis su Utenos teritorine darbo birža ir Komisijos atrinktais darbdaviais Molėtų rajono savivaldybės viešųjų darbų programoje numatytiems darbams atlikti.

 5. Pripažinti netekusiu galios Molėtų rajono savivaldybės tarybos 2011 m. vasario 22 d. sprendimą Nr. B1-20 „Dėl Molėtų rajono savivaldybės viešųjų darbų įgyvendinimo ir darbdavių atrankos komisijos sudarymo bei darbdavių atrankos komisijos darbo nuostatų patvirtinimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Stasys Žvinys

PATVIRTINTA

Molėtų rajono savivaldybės tarybos

2015 m. gruodžio 17 d. sprendimu Nr. B1-270

**Molėtų rajono VIEŠŲJŲ DARBŲ įgyvendinimo IR DARBDAVIŲ ATRANKOS KOMISIJOS DARBO nuostatai**

**I skyrius**

 **BENDROSIOS NUOSTATOS**

1. Molėtų rajono viešųjų darbų įgyvendinimo ir darbdavių atrankos komisijos (toliau - Komisija) darbo nuostatai parengti vadovaujantis Lietuvos Respublikos užimtumo rėmimo įstatymo 28 straipsniu, Lietuvos Respublikos socialinės apsaugos ir darbo ministro 2009 m. rugpjūčio 13 d. įsakymu Nr. A1-499 „Dėl Aktyvios darbo rinkos politikos priemonių įgyvendinimo sąlygų ir tvarkos aprašo patvirtinimo".

2. Komisijos darbo nuostatai nustato:

2.1. pasiūlymų dėl darbdavio pageidavimo dalyvauti viešųjų darbų įgyvendinimo atrankoje pateikimo ir nagrinėjimo tvarką bei laikotarpį, per kurį Komisija atrenka darbdavius viešųjų darbų programai atlikti;

2.2. Komisijos narių kvietimo tvarką ir posėdžių datą;
2.2. Komisijos posėdžio eigos tvarką;

2.4. Komisijos posėdžio protokolavimo tvarką.

**II skyrius**

**PAsiūlymų NAGRINĖJIMO IR KOMISIJOS DARBO ORGANIZAVIMO TVARKA**

 3. Komisija pasiūlymus nagrinėja šia tvarka:

 3.1. Komisijos sekretorius priima darbdavių pasiūlymus ir užregistruoja registracijos žurnale;

 3.2. pasiūlymai nagrinėjami ir vertinami Komisijos posėdyje ne vėliau kaip per 3 darbo dienas, pasibaigus nurodytam paraiškų pateikimo terminui, kuris skelbiamas vietinėje spaudoje ir savivaldybės interneto svetainėje.

 3.3. Komisijos pirmininko pavedimu Komisijos sekretorius ne vėliau kaip prieš vieną darbo dieną elektroniniu paštu supažindina Komisijos narius su numatoma posėdžio darbotvarke;

 3.4. Komisijos posėdžius šaukia ir jiems pirmininkauja Komisijos pirmininkas, jam nesant – Komisijos paskirtas narys;

 3.5. Komisijos posėdžio darbotvarkė dėl svarbių priežasčių gali būti keičiama Komisijos posėdžio metu, jei už tai balsuoja daugiau kaip pusė posėdyje dalyvaujančių Komisijos narių;

 3.6. Komisijos posėdžiai yra teisėti, jei juose dalyvauja daugiau kaip pusė Komisijos narių;

 3.7. Komisijos sprendimai posėdyje priimami paprasta balsu dauguma atviru balsavimu. Balsams pasiskirsčius po lygiai, lemia Komisijos pirmininko balsas;

 3.8. Komisijos posėdžiai protokoluojami. Protokole nurodomi Komisijos sprendimo motyvai, pateikiami paaiškinimai;

3.9. protokolai yra registruojami protokolų registracijos žurnale ir saugomi Lietuvos Respublikos archyvų įstatymo nustatyta tvarka;

3. 10 . protokolą pasirašo Komisijos pirmininkas ir sekretorius.

**III skyrius**

**KOMISIJOS UŽDAVINIAI IR FUNKCIJOS**

4. Komisijos uždaviniai - vykdyti darbdavių atranką viešiesiems darbams įgyvendinti pagal Molėtų rajono savivaldybės tarybos patvirtintą Viešųjų darbų programą.

5. Komisija atlieka šias funkcijas:

5.1. nustato darbdavių, pageidaujančių įgyvendinti viešuosius darbus (toliau – Darbdaviai), pasiūlymų pateikimo datą ir apie tai skelbia vietos spaudoje;

5. 2. patikrina, ar Darbdavio pasiūlyme siūlomi darbai atitinka Savivaldybės tarybos
patvirtintą Viešųjų darbų sąrašą;

 5.3. įvertina Darbdavių pasiūlymus pagal Molėtų rajono savivaldybės tarybos patvirtintame Viešųjų darbų organizavimo tvarkos apraše nustatytus atrankos vertinimo kriterijus, atrenka Darbdavius, parengia sąrašą, kuriame nurodyti Darbdaviai, numatomi įgyvendinti viešieji darbai, dalyvių skaičių, lėšas ir teikia tvirtinti Savivaldybės administracijos direktoriui;

 5.4. apie priimtus sprendimus informuoja Darbdavius, pateikusius pasiūlymus Komisijai, ne vėliau kaip per 7 darbo dienas;

 5.5. atrinktus Darbdavius kviečia pasirašyti trišalę Viešųjų darbų įgyvendinimo ir finansavimo sutartį tarp Utenos teritorinės darbo biržos, Savivaldybės ir Darbdavio.

**IVskyrius**

 **KOMISIJOS TEISĖS IR PAREIGOS**

6. Komisija, vykdydama jai pavestas funkcijas, turi teisę:

 6.1. gauti iš Savivaldybės, Utenos teritorinės darbo biržos ir Darbdavių informaciją apie numatomą įgyvendinti viešųjų darbų pobūdį, numatomų laikinai įdarbinti asmenų skaičių, viešųjų darbų įgyvendinimo terminus ir apimtis, darbo ir darbo apmokėjimo sąlygas;

6.2. prašyti, kad Darbdaviai paaiškintų pateiktus pasiūlymus ir duomenis.

**V SKYRIUS**

 **KOMISIJOS POSĖDŽIO EIGOS TVARKA**

 7. Paskelbiamas kiekvieno Darbdavio pasiūlymas dėl viešųjų darbų, teikiančių socialinę naudą vietos bendruomenei, padedančių palaikyti ir (ar) plėtoti vietos bendruomenės socialinę infrastruktūrą, įgyvendinimo.

 8. Komisijos posėdžio metu nariai gali pateikti klausimų arba pareikšti savo nuomonę.

9. Kviestieji ar savo noru dalyvaujantys asmenys kalbėti posėdyje ar pateikti klausimų gali tik leidus Komisijos pirmininkui.

10. Kalbų ir diskusijų trukmė nustatoma prieš pradedant svarstyti klausimą.

11. Užpildoma Darbdavių pasiūlymo vertinimo lentelė, kurią pasirašo Komisijos pirmininkas ir nariai (pridedama).

**VI SKYRIUS**

 **BAIGIAMOSIOS NUOSTATOS**

 12.Ginčai, kilę tarp Komisijos ir Darbdavių, sprendžiami Lietuvos Respublikos įstatymų ir kitų teisės aktų nustatyta tvarka.

 13. Už Komisijos sprendimus pagal kompetenciją atsako Komisijos pirmininkas ir nariai Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Viešųjų darbų įgyvendinimo

 ir darbdavių atrankos komisijos

 darbo nuostatų priedas

**DARBDAVIŲ PASIŪLYMŲ VERTINIMAS**

Įmonės pavadinimas, įmonės kodas ir adresas, tel. Nr., el.p. adresas

Viešųjų darbų pavadinimas

|  |  |  |
| --- | --- | --- |
| Eil.Nr. | Vertinimo kriterijų pavadinimas | Kriterijų įvertinimas |
| Taip | Ne |
| 1 | Ar darbdavio pasiūlymas atitinka bendruosius reikalavimus? |  |  |
| 2 | Ar siūlomi darbai atitinka Savivaldybės patvirtintą viešųjų darbų programą? |  |  |
| 3 | Ar darbdavys įsipareigoja po viešųjų darbų asmenį įdarbinti pagal neterminuotą darbo sutartį arba pagal terminuotą sutartį ne trumpesniam kaip 6 mėnesių laikotarpiui? |  |  |
| 4 | Ar darbdavys įsipareigoja prisidėti nuosavomis lėšomis? |  |  |

Pasiūlymai

Komisija: